Kanne 12.5.2022 – Freixas Montpelt ym. v. alueiden komitea
(asia T-260/22)
Oikeudenkäyntikieli: ranska
Asianosaiset
Kantajat: David Freixas Montpelt (Berchem-Sainte-Agathe, Belgia), Gustavo Lopez Cutillas (Woluwé Saint Pierre, Belgia), Valeria Schirru (Bryssel, Belgia) ja Svetlozar Andreev (Bryssel) (edustajat: asianajajat L. Levi ja P. Baudoux)
Vastaaja: alueiden komitea
Vaatimukset
Kantajat vaativat unionin yleistä tuomioistuinta
ottamaan esillä olevan kanteen tutkittavaksi ja toteamaan sen perustelluksi
kumoamaan tämän seurauksena luettelon vuoden 2021 ylennyskierroksella ylennyskelpoisista virkamiehistä siltä osin kuin kyseinen luettelo ei sisällä Freixas Montpeltin nimeä palkkaluokassa AST5, Lopez Cutillasin nimeä palkkaluokassa AD6, Schirrun nimeä palkkaluokassa SC2 ja Andreev Svetlozarin nimeä palkkaluokassa AD10
kumoamaan tarvittavilta osin vastaajan 11.2.2022 tekemän päätöksen hylätä kantajien oikaisuvaatimukset
velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantajat vetoavat kahteen kanneperusteeseen.
Ensimmäinen kanneperuste, joka perustuu oikeudenkäyntiväitteeseen, joka koskee 16.6.2021 tehtyä päätöstä, jolla rikotaan Euroopan unionin henkilöstösääntöjen 45 artiklan 1 kohtaa.
Toinen kanneperuste, joka perustuu oikeudenkäyntiväitteeseen, joka koskee 16.6.2021 tehtyä päätöstä, jolla loukataan syrjintäkiellon periaatetta.
____________